OpenLLM-France/wikimedia huggingface dataset:
# Rouantelezh Danmark ha Norvegia

Rouantelezh Danmark ha Norvegia, pe Danmark-Norvegia (pe Danmark-Norge e daneg ha norvegeg, pe Danmark-Noreg e norvegeg ivez, pe Dänemark-Norwegen en alamaneg) eo an anv roet d'an unaniezh politikel etre div rouantelezh Danmark ha Norvegia, hag enni ivez an douaroù stag ouzh Norvegia, Island ha Greunland.
Goude Unaniezh Kalmar e voe graet un unaniezh personel etre an div rouantelezh en 1536 hag a badas betek 1814.

## Trevadennoù

* En India:
** Trankebar, hiriv Tharangambadi, Balasore, Frederiksnagore (Serampore), Danmarksnagore (Gondalpara), Calicut (Kozhikode), Oddeway Torre (war aod Kerala), Frederiksøerne (Inizi Nikobar)
* Er Mor Karib: an Inizi Gwerc'h Danat, gwerzhet e 1917 da SUA.
# Rouantelezh Bro-C'hall

Rouantelezh Bro-C'hall eo anv ar renad politikel e Bro-C'hall en amzer ar Rouaned a renas e Bro-C'hall adalek ar Grennamzer betek dibenn ar Renad kozh.
C'hoarvezout a ra Rouantelezh Bro-C'hall eus rannidigezh Rouantelezh ar Franked en 843 goude skrid-emglev Verdun pa voe Rannet Impalaeriezh Karl-Veur e tri tamm. En em zistagañ a reas rouantelezh ar c'hornôg diouzh an div all, hini ar c'hreiz ha hini ar reter. Adalek 911 e voe adkemeret an anv Roue ar Franked gant ar roue Charlez III (roue ar Franked) (pe Karl III), pa oa bet dilezet abaoe amzer Karl Veur. Buan e teuas da vout titl roue ar C'hornôg, perc'henn douaroù kozh rouantelezh Hlodvig, gant Tournai, Reims, Paris.
# Rouantelezh Bro-Saoz

Rouantelezh Bro-Saoz, Kingdom of England e saozneg, zo ur rouantelezh krouet en X$^{vet}$ kantved e su enez Breizh-Veur dre unaniñ ar rouantelezhioù angl-ha-saoz.
Adal 927 en em lede e Bro-Saoz a vremañ, hag adal 1284 e Kembre ivez, goude da Edouarzh Iañ aloubiñ ar vro-se. Winchester e kontelezh Hampshire e voe ar gêr-benn da gentañ, met ken uhel all e oa statud Londrez ha Gloucester ; adal deroù an XII$^{vet}$ kantved e teuas Londrez da vout kêr-benn de facto.
Abaoe 1707 ne gomzer ket, en ofisiel, eus roue Bro-Saoz met eus roue ar Rouantelezh-Unanet.
# Rouantelezh Bro-Skos

Rouantelezh Bro-Skos (843-1707) a oa stumm politikel Bro-Skos er Grennamzer.
# Seziz Medvėgalis

Seziz Medvėgalis (lituaneg: Medvėgalio gynyba) a oa bet ur seziz berr e Medvėgalis, ur c'hreñvlec'h lituanian e Samogitia. C'hoarvezet e oa e miz C'hwevrer 1329 pa oa bet ar Urzh Teutonek, harpet gant kalz kroazidi, en o zouez ar roue Yann Iañ Bohemia, oc'h argadiñ Lituania. Al lu teutonek a 18 000 soudard en devoa aloubet pevar kreñvlec'h lituanian ha lakaet seziz war Medvėgalis. Ar c'hreñvlec'h a oa kodianet hag un hollad 6000 annezad ha soudard a oa bet badezet dre ret dre al lid katolik.
Ar c'hampagn brezel, a oa padet ur sizhun, a voe lakaet harz dezhañ gant un argadenn bolonat war Prusia e-pad ar Brezel Polonat-Teutonek. Ur wech kilet al lu teutonek e Prusia al Lituaniz a oa adkroget gant o lidoù ha kredennoù pagan.
# Seziz Sevastopol

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kêr Sevastopol a zo bet lakaet seziz warni div wech :
* Kentañ Seziz Sevastopol etre 1854 ha 1855 e pad Brezel Krimea;
* Eil Seziz Sevastopol etre 1941 ha 1942 e-pad an Eil Brezel-bed.
# Seziz Pariz (885-886)

Seziz Pariz a voe graet gant an Normaned etre miz Du 885 ha miz Du 886.
Odo, mab Roperzh ar C'hreñv, a oa kont Pariz d'ar mare-se. Daoust ma ne oa nemet 21 bloaz e teuas a-benn, war un dro gant an eskob Gauzlin, da zerc'hel penn ouzh an alouberien. Mirout a reas ouzh ul lestraz a 700 bag da vont pelloc'h war ar stêr.
E-pad bloaz e voe ar Vikinged o c'hronnañ enez ar Cité lec'h ma oa Odo hag o wastañ an trowardroioù.
Karl an Tev a erruas gant un arme da sikour Odo. Kentoc'h eget en em gannañ e kavas gwelloc'h an impalaer paeañ ar Vikinged ha leuskel anezho da vont da Vourgogn da lakaat ar vro en arigrap.
Da heul an darvoudoù-se e voe brudet nerzh-kalon Odo ha laoskentez Karl an Tev.
# Seziz Roazhon (1491)

Seziz Roazhon a c'hoarvezas adalek miz Gouere betek miz Du 1491. Edo arme ar roue gall Charlez VIII o klask tapout an dugez Anna a oa repuet eno.
Goude ar seziz, d'ar 6 a viz Kerzu 1491, e voe kaset an dugez, 14 vloaz, da gastell Langeais, nepell diouzh Teurgn e Bro-C'hall, hag eno e voe euredet d'ar roue gall, 21 bloaz.

## Pennadoù kar

* Seziz Naoned (1487)
* Emgann Sant-Albin-an-Hiliber (1488)

## Liammoù diavaez

* (en) The Significance of the Siege of Rennes, 1491
* (fr) Le dernier siège de Rennes en 1491
* (fr) 6 décembre 1491 : Charles VIII épouse Anne de Bretagne
* (fr) La dernière bataille d'Anne de Bretagne : étude isotopique des combattants de 1491
# Seziz Porto

Seziz Porto (Cerco do Porto e portugaleg) a vez lavaret eus ar seziz a c'hoarvezas e-pad ouzhpenn bloaz etre Gouhere 1832 hag Eost 1833, pa welas soudarded Pedro IV, roue Portugal, edo arme e vreur Miguel Iañ Portugal o c'hronnañ Porto.

## Levrlennadur

* DÓRIA, António Álvaro. Movimentos Políticos do Porto no Século XIX
* MARTELO, David (2001). Cerco do Porto 1832-33 – A Cidade Invicta. Lisboa
* MARTINS, Oliveira (1881) Portugal Contemporâneo. Lisboa
* NAPIER, Almirante Carlos. Guerra da Sucessão em Portugal. 2 vols.
* OWEN, Hugh (1915). O Cerco do Porto contado por uma Testemunha - O Coronel Owen. Porto.
* SORIANO, Simão José da Luz (1889). História do Cerco do Porto. Lisboa
# Seziz Savannah

Sez Savannah (saozneg: Siege of Savannah) pe Second Battle of Savannah a oa bet un emgann e 1779, e-kerzh Brezel dieubidigezh ar Stadoù Unanet (1775-1783). Bloaz a-raok, kêr Savannah, e Georgia, a oa bet aloubet gant un un nerzh saoz renet gant al Letanant-koronal Archibald Campbell. Ar sez e-unan a oa bet un taol kleze en dour gant un nerzh stadunanat-gall o klask adkemer kêr Savannah, etre ar 16 a viz Gwnegolo hag an 18 a viz Gwengolo 1779. D'an 9 a viz Here e oa bet un dagadenn hollek war an nerzhioù saoz, met en aner. E-pad an dagadenn c'hwitet, ar c'hont polonat Casimir Pulaski, penn ar varc'hegiezh stadunanat-gall, a oa bet gloazet marvus. Gant c'hwitadenn an dagadenn gevreet e voe paouezet gant ar seziz. An nerzhioù saoz a oa chomet mistri war kêr Savannah betek Gouhere 1782, tostik-tost fin ar brezel.
# Seziz Mazagran

Seziz Mazagran a c'hoarvezas e 1840 en Aljeria, e-pad an aloubadeg c'hall.

## Istor

Eus an 3 d'ar 6 a viz C'hwevrer 1840 e klaskas un arme aljerian kemer Mazagran, ur gêriadenn e tolead Mostaganem, e-kerzh aloubadeg Aljeria gant ar C'hallaoued.
Kant pemp soudard gall warn-ugent en holl, renet gant ar c'habiten Lelièvre, a zalc'has penn dirak meur a vil brezelour aljerian renet gant ul letanant d'an emir Abd el-Kader, anvet Mustapha ben Tami (a oa ivez kenderv ha breur-kaer d'an emir, pa oa dimezet d'e c'hoar Khedidja gantañ).
Brudet e voe an taol-kaer dreist-ezhomm gant ar c'helaouennoù gall.

## Hêrezh

* Rue de Mazagran, a zo e meur a gêr e Bro-C'hall (Pariz en o zouez).
* Avenue de Mazagran, e Pariz ivez.
# Seziz Naoned

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Div wech e voe lakaet seziz war gêr Naoned : e 1380 hag e 1487.
Emgannoù Naoned en XVIII$^{vet}$ kantved ne oant ket sezizoù : e 1793 hag e 1799.
# Seziz Naoned (1487)

Seziz Naoned a grogas d'an 19 a viz Mezheven 1487 hag a badas betek ar 6 a viz Eost.
E Mae 1487 e teuas un arme c'hall a 15000 den e Breizh. Miz goude e lakjont seziz war gêr-benn an dug Frañsez II.

## Goude ar seziz

En 1488 e voe seziz Felger (1488), a voe kemeret d'an 19 a viz Gouhere, hag emgann Sant-Albin d'an 28, ma voe trec'het arme an dug Frañsez II. Pemp sizhun goude, d'an 9 a viz Gwengolo, e varvas an dug, hag e chomas e verc'h Anna, emzivadez a 11 vloaz, e penn ar vro. En 1491, goude seziz Roazhon, e voe skrapet ar verc'hig ha kaset da vro-C'hall ma rankas dimeziñ d'ar roue gall.

## Pennad kar

* Michel Marion

## Liamm diavaez

* (fr) Le siège de Nantes en 1487, Laurence Moal, Bécédia
# Pakasnovoseg

Ur yezh tchapakurek-wanhamek eus skour ar yezhoù madeirek eo ar pakasnovoseg (pakaásnovos, jaru, uomo, pakaanovas, pacaas-novos, pakaanova, pacahanovo, oro wari, wari) komzet gant 1.833 a dud e 7 kêriadenn e Rondônia e Brazil (1994).

## Liammoù diavaez

* Ethnologue
# Pakoueg

Ur yezh karenek eus is-skourr ar yezhoù sgawek eo ar pakoueg (paku, monnepwa, mopwa, mopaga pe thalwepwe) komzet gant tro-dro da 5.300 den e Kayah e Myanmar (1983).
Div rannyezh ez eus:
* Bilitcheg (bilichi)
* Derhoumeg (derhuma)

## Gwelet ivez

* Yezhoù tibetek-burmek
# Pakaeg

Ur yezh sepikek-ramouek eus is-skourr ar yezhoù sanioek eo ar pakaeg (paka) komzet e Papoua-Ginea Nevez.

## Gwelet ivez

* Yezhoù sepikek-ramouek
* Yezhoù sepikek ar menezioù
# Pakistan International Airlines

Pakistan International Airlines (Urdu: پاکستان انٹرنیشنل ایئر لائنز‎; berraet PIA, Urdu: پی‌آئی‌اے‎) eo an embregerezh pennañ evit dezougen tud dre aer eus Pakistan. Suj eo da velestradurezh Sekretourva Gouarnamant Pakistan evit an nijerezh. Pennlec'h an embregerezh zo en Aerborzh etrebroadel Karachi.
# Paksos

Paksos, pe Paksi pe Paksoi (Παξούς, Παξοί pe Παξί e gresianeg), zo unan eus an Inizi Ionian, er c'hreisteiz da Gorfou. 2,5 km er c'hreisteiz dezhi emañ Antipaksos, un enezennig n'eus ket 50 a dud o chom enni.

## Enez Paksos

10 km hed dezhi, 2 km ledander war-dro peurvuiañ, ur gorread 19 km². 248 m an dosenn uhelañ.
An hanter eus an 3000 annezad a zo o chom e Gaios, ar pennlec'h er mervent anezhi. Dirak ar porzh bihan-se e weler div enezennig: Panaghia hag Agios Nikolaos.

## Mojennoù

An doue Poseidon eo en deus dispartiet Paksos diouzh Korfou gant e forc'h tridantek, evit karout e wreg Amfitrit en ur neizhig klet ha sioul.
# Paka brizh

Paka brizh :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Cuniculidae |
| Genad : | Cuniculus |
| Anv skiantel ||
| Cuniculus paca Linnaeus, 1766 ||
| D'ar vevoniezh e tenn ar pennad-mañ. ||
Ar paka brizh (Cuniculus paca, gwechall Agouti paca) a zo ur bronneg krigner hag a vev e Kreiz ha Suamerika.

## Liammoù diavaez

a vo kavet e Wikimedia Commons.
# Pakarana

Pakarana :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Dinomyidae |
| Genad : | Dinomys |
| Anv skiantel ||
| Dinomys branickii Peters, 1873 ||
| D'ar vevoniezh e tenn ar pennad-mañ. ||
Ar pakarana (Dinomys branickii) a zo ur bronneg krigner hag a vev e Suamerika. Ar spesad nemetañ eo er genad Dinomys hag er c'herentiad Dinomyidae.
# Paker Prod

Paker Prod a zo un ti-embann sonerezh breizhat, bet savet e 2008 evit embann eil albom ar strollad sonerien Startijenn. Renet eo gant ar C'honkernevad Yann Pelliet.
Embann a ra pladennoù meur a soner breizhat bremañ, Fred Guichen, Le Bour-Bodros Quintet, Pevarlamm, Thomas Felder ha Stevan Vincendeau en o zouez.
Ezel eo eus ar gevredigezh Musiques de Bretagne (Embannerien sonerezh e Breizh).

## Liammoù diavaez

* Lec'hienn ofisiel
# Pakalitha Mosisili

Bethuel Pakalitha Mosisili (ganet d'ar 14 a viz Meurzh 1945) zo ur politikour eus Lesotho, bet ministr kentañ ar vro e-pad 14 vloaz.
Adalek 1993 eo bet ministr hag e 1998 e voe lakaet e penn ar strollad LCD (Lesotho Congress for Democracy), savet bloaz a-raok gant Ntsu Mokhehle. D'ar memes bloaz e voe trec'h an LCD en dilennadeg ha lakaet Mosisili da vinistr kentañ Lesotho. Chom a reas er garg-se betek miz Even 2012. E miz C'hwevrer 2012 e oa aet kuit diouzh an LCD ha savet e strollad, an DC (Democratic Congress).
Hervez ur sontadeg e oa Mosisili e-touez ar pemp penn-Stad afrikan displijet ar muiañ ar bobl gante.

## Daveenn

* ↑ e Jeune Afrique, 27/05/2012
# Silzig

Ar silzig zo boued aozet gant kig-moc'h miñset temzet gant holen, spisoù ha louzoù frondus diouzh an dro. Dont a ra ar ger brezhonek « silzig » eus ar ger latin *salsica, zo deveret eus salsus, ur ger a dalvez kement ha « sall ». Boas e vezer da lakaat an aozad kig-moc’h-se en un tamm bouzellenn. Fardañ silzig zo un doare da virout ar c’hig-moc’h. Poazhet, sec’het pe mogedet e vez ar silzig, da vezañ miret pelloc’h ha gwelloc’h.

## Silzig a bep seurt

* botelo
* chorizo

## Notennoù

* ↑ Online Etymology Dictionary ha Lexique étymologique du breton moderne, gant Victor Henry, p. 247
# Silvia Ruffini

Silvia Ruffini (pe Rufini; 14..? - Roma, 1561) a oa un Italianez a renk uhel er XVIvet kantved, ha pried-kleiz ar c'hardinal Alessandro Farnese, a zeuas da vout ar pab Paol III e 1534, ha mamm e bevar bugel.
Merc'h e oa da Rufino Ruffini ha Giovannella Caetani, a oa o chom en ur palez e-tal Colonna. Pevar breur he doa (Giacomo, Girolamo, Ascanio ha Mario) ha div c'hoar (Camilla hag Ippolita).
War-dro 1496 e voe dimezet d'ur marc'hadour roman, anvet Giovanni Battista Crispo, ha tri mab he doe. Unan a voe ar c'hardinal Tiberio Crispo. Mervel a eure he fried Crispo e 1501. Daremprediñ a rae ar c'hardinal Farnese dija a-benn neuze.
Silvia Ruffini a reas anaoudegezh gant Alessandro Farnese dre e c'hoar Giulia Farnese, a oa serc'h d'ar pab Alesant VI. Kinnig a reas ar c'hardinal hec'h ambroug dre gêr Roma.

## He bugale

Merc'h kentañ Silvia Ruffini hag Alessandro Farnese, Costanza, a oa ganet a-benn 1500 moarvat. Pevar bugel all he doe Silvia gant ar c'hardinal, ha darn anezho a oa ganet pa oa bev he fried c'hoazh. O anvioù a oa
* Pier Luigi,
* Paolo,
* Ranuccio
* ha Lucrezia.
Dont a reas Alessandro da vezañ eskob Parma, ha goulenn groñs a reas vikel vras an Iliz, Bartolomeo Guidiccioni, e torrfe e zarempred gant Silvia. Pa voe pab Paol III e kuzhas anezhi, abalamour d'ar brud fall a oa kouezhet war he c'hoar Julia, a oa bet serc'h d'ar pab Alesant VI. Baldassarre Molosso, barzh ha diwaller o bugale, a skrivas e oa Silvia o chom e Bolsena, en ur gêriadenn a oa d'he mab, ha ma en doa Paol III ur genkiz. Nepell e oa c'hoar Silvia, Camilla, o chom ivez.
# Silvia (kumun)

Silvia zo ur gumun eus Kolombia, lec'hiet e departamant Cauca.
Meur a warezva indian zo e Silvia, en o zouez Gwambia ma vev an Indianed a gomz gwambiaeg.

## Tud brudet

* Pedro Carvajal
* Léon Douay
* Tomás Cipriano de Mosquera
* Francisco Tumiña P.
# Silvicultrix

Silvicultrix :
| Silvicultrix diadema, luc'hskeudennet en Ecuador. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Tyrannidae |
| Anv skiantel ||
| Silvicultrix Lanyon, 1986 ||
| D'ar vevoniezh e tenn ar pennad-mañ. ||
Silvicultrix a zo ur genad e rummatadur an evned, krouet e 1986 gant an evnoniour stadunanat Wesley E. Lanyon (1926-2017).

## Spesadoù hag an isspesadoù anezhe

Pemp spesad golvaneged, a ya d'ober ar genad :
* Silvicultrix diadema
** S. d. diadema, gratiosa, jesupi, rubellula ha tovarensis,
* Silvicultrix frontalis
** S. f. albidiadema ha frontalis,
* Silvicultrix jelskii,
* Silvicultrix pulchella
** S. p. pulchella ha similis,
* Silvicultrix spodionota
** S. s. boliviana ha spodionota.
O c'havout a reer e takadoù 'zo eus Suamerika, unnek (11) isspesad dezhe en holl.

## Rummatadur

Renket e vezent er genad Ochthoeca kent.

## Notennoù ha daveennoù

* ↑ (en) Roadennoù IOC World Bird List diwar-benn Tyrannidae/Silvicultrix (lennet e-barzh d'an 2 a viz Gouere 2018).
a vo kavet e Wikimedia Commons.
# Silvio

Silvio zo un anv-badez italianek roet d'ar baotred, kevatal da Silvia evit ar merc'hed. Roet e vez e spagnoleg ivez. Sílvio e vez skrivet an anv e portugaleg.

## Gedarzh

Dont a ra eus al latin "Silvius" hag a dalv "spered ar c'hoad".

## E yezhoù all

* Sylwiusz e poloneg
* Silviu e roumaneg

## Tud

* Silvio Gesell (1862-1930), armerzhour alaman
* Silvio Berlusconi (g. e 1936), politikour italian
* Silvio Rodríguez (g. e 1946), soner, barzh ha sonaozer kuban eus al luskad « nueva trova »
* Silvio Brito (g. e 1953), kaner-sonaozour vallenato e Kolombia
* Silvio Danailov (g. e 1961), mestrc'hoarier echedoù bulgar
# Silvio Danailov

Silvio Danailov a zo bet ganet d'an 21 a viz Ebrel 1961.
Mestrc'hoarier echedoù bulgar.
Mestr Meur Etrebroadel eo.
2466 edo e renk Elo diwezhañ.

## Liamm diavaez

* E fichenn FIDE (e saozneg)
* E c'hoari e Chess Games (e saozneg)
# Sim

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sim zo ur ger hag a gaver e meur a yezh hag e meur a vro.

## Lec'hanvadurezh
### Azerbaidjan

* Sım

### Rusia

* Sim (Oblast Chelyabinsk), ur gêr
* Sim (Perm Krai), ur gumun
* Stêr Sim, ur stêr

## Tud

* Sim (aktor) (1926–2009), aktor gall
* Sheila Sim (ganet e 1922), aktorez saoz
* Sim pe Shim a zo un anv-tiegezh koreanek
# Silvio Brito

Silvio Brito Medina (ganet e La Duda, Fonseca, La Guajira, Colombia, e 1953) zo ur c'haner-sonaozour vallenato e Colombia.

## Kanaouennoù

E-touez e vrudetañ kanaouennoù emañ Carmentea y Ay Mi Llanura, Volvamos A Querernos, Volví A Enamorarme, El Olvidado No Soy Yo, Sobre Mi Vida Y La Tuya, Así Es Mejor, De Un Diamante A Un Rubí, Tú Eres El Amor, A Mis Hijos Por Qué, Mosaicos Costeños, Devuélveme La Vida.

### Albomoù

* Jesús Torres y sus provicianos (1974)
* Amor eterno (1976)
* El nuevo poder vallenato (1977)
* Horizonte (1978)
* Dominando el panorama (1979)
* Esto se respecta (1980)
* Camino alegre (1982)
* Los consentidos (1982)
* Somos diferentes (1983)
* Vivo cantando (1984)
* Linda costeña (1985)
* La diosa coronada (1986)
* De nuevo los consentidos (1987)
* Silvio y el pangue (1988)
* Oscuro y claro (1989)
* Apaga la luz (1990)
* Nadie nos puede vencer (1991)
* Un mundo nuevo (1992)
* El amor es así (1994)
* Tiempos de gloria (1995)
* Así es mejor (1996)
* Por siempre (1998)
* Con más sentimiento (2001)
* Los insuperables (2005)
* Rompiendo esquemas (2006)

## Notennoù

* ↑ Discofrafía de Silvio Brito

## Liammoù diavaez

* Historia de Amor - YouTube
# Sim (aktor)

Simon Jacques Eugène Berryer, lesanvet Sim, a oa un aktour, skrivagner, fentigellour gall bet ganet d'an 21 a viz Gouere 1926 e Cautarés ha marvet d'ar 6 a viz Gwengolo 2009 e Sant Rafèu. Brudet eo evit bezañ kemeret perzh en abadenn skingomz Les Grosses Têtes. Tremen a reas un tamm-mat eus e yaouankiz e Breizh (Naoned, Roazhon, Ankiniz).

## Filmoù
### Sinema

* 1958 : Les Gaîtés de l'escadrille gant Georges Péclet
* 1963 : Cartouche gant Philippe de Broca
* 1969 : Une veuve en or gant Michel Audiard
* 1970 : Elle boit pas, elle fume pas, elle drague pas, mais... elle cause ! gant Michel Audiard
* 1971 : Les Mariés de l'an II gant Jean-Paul Rappeneau
* 1971 : La Grande Maffia gant Philippe Clair
* 1973 : La Brigade en folie gant Philippe Clair
* 1974 : La Grande Nouba gant Christian Caza
* 1976 : Andréa (film erotek) gant Henri Glaeser : (dindan an anv aktour Sim O'Connor)
* 1977 : Le Roi des bricoleurs gant Jean-Pierre Mocky
* 1977 : Drôles de zèbres gant Guy Lux
* 1980 : Sacrés Gendarmes gant Bernard Launois
* 1980 : Touch' pas à mon biniou gant Bernard Launois
* 1984 : Pinot simple flic gant Gérard Jugnot
* 1990 : La Voce della luna gant Federico Fellini
* 1999 : Astérix et Obélix contre César
* 2008 : Astérix et Obélix aux Jeux Olympiques gant Frédéric Forestier ha Thomas Langmann

### Skinwel

* 1973 : La Porteuse de pain gant Marcel Camus
* 1981 : Les Rats de cave gant Jean-Claude Morin
* 1981 : Le Roman du samedi: L'agent secret gant Marcel Camus
* 1984 : Le Brin de muguet gant Jean-Claude Morin
* 2003 : Louis la Brocante

## Pladennoù

* 1969 : La Libellule
* 1971 : J'aime pas les rhododendrons
* 1972 : C'est bien moi la plus belle
* 1972 : C'est pas moi, c'est ma sœur
* 1973 : Les Impôts
* 1974 : La Poule
* 1975 : Je joue de l'hélicon
* 1977 : Le Roi des bricoleurs
* 1978 : Où est ma ch'mise grise ?, asambles gant Patrick Topaloff,
* 1980 : Pépé Reggae
* 1980 : Quoi ma gueule !

## Levriou

* 1983 : Elle est chouette, ma gueule, Flammarion, Pariz (ISBN 9782080646132)
* 1985 : Pour l'humour de Dieu, Flammarion, Pariz (ISBN 9782080647658)
* 1986 : Elles sont chouettes, mes femmes, Flammarion, Pariz (ISBN 9782080667878)
* 1988 : Le Président Balta, Flammarion, Pariz (ISBN 9782080662262)
* 1990 : Ma médecine hilarante, Flammarion, Pariz (ISBN 9782080665171)
* 1992 : Elle était chouette, ma France, Flammarion, Pariz (ISBN 9782080667878)
* 1993 : Le Penseur, Le Cherche midi, Pariz (ISBN 9782862742847)
* 2009 : Et la retraite, bordel ?, Le Cherche midi, Pariz (ISBN 9782749114842)

## C'hoariva

* 1987 : Le Tourniquet savet ha leurennet gant Victor Lanoux.
* 1988 : Le Tourniquet gant Victor Lanoux.
* 1989 : La Ritournelle savet ha leurennet gant Victor Lanoux.
# Sidford

Sidford zo ur gêrig e Bro-Saoz, e Devon, war ar stêr Sid hag a red a-hed 10,5 km betek tizhout Mor Breizh e Sidmouth, etre Exmouth ha Lyme Regis.
Ar stêr Sid a ro he anv da Sidbury (= bourg, pe kreñvlec'h war ar Sid), da Sidford (= roudour war ar Sid), ha da Sidmouth (= genoù ar Sid).
Hervez Rivet & Smith e oa eno un annezadenn roman anvet Moridunum ː
* Itinerarium Antonini 483$_7$ (Iter XII) ː Muriduno
* Itinerarium Antonini 486$_{16}$ (Iter XV) ː Moriduno
* Dizanv Ravenna 106$_2$ ː Melamoni; 106$_4$ ː Milidunum; 106$_9$ ː Moridunum; 106$_{13}$ Moriono
* Tabula Peutigeriana ː Ridumo
Talvezout a rafe an anv Moridunum kement hag "ar c'hreñvlec'h (*-dunum) e-kichen ar mor (*mori-)".
Dre an aer (Google Earth) e vez gwelet ur park kelc'hiek nepell a-us Sidbury, er pezh a zo war a seblant ur c'hember bihan.
Evel-just, ar Moridunum-se n'eo ket ar memes hini hag hini Bro-Gembre.

## Daveoù

* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982.
# Siderno

Siderno zo ur gumun italian e meurgêr Reggio Calabria e Calabria.
# Sidi Bel Abbès

Sidi Bel Abbès (سيدي بلعباس Sīdī Bu-l-ʿAbbās en arabeg, ⵙⵉⴷⵉ ⴱⴻⵍ ⵄⴻⴱⴱⴰⵙ Sidi bel ɛebbas e tamazight) zo ur gêr e gwalarn Aljeria.

## Tud

* Albert Camus
* Marcel Cerdan
* Kad Merad
* Philippe Pascal (soner er strollad Marquis de Sade)